فرانسادا ساری جیلیقّالی‌لار، پرزیدنت امانوئل ماکرون رهبرلیگی‌نین سیاست‌لرینی اعتراض ائتمک اوچون اؤلکه ایچینده یئنی‌دن کوچه‌یه چیخدی.
ساری جیلیقّالی‌لار، پاریس‌ین موختلیف نقطه‌لرینده میتینگ‌لر کئچیردی. پایتخت‌ین سمبول‌لاری آراسیندا یئر آلان الیزه کوچه‌سینده توپ‌لاشان کؤستریچی‌لار، لوکزامبورگ باغینا قدر یئریدی.
کؤستریچی‌لار عینی زاماندا پاریس‌دکی شارل د قول هاوا لیمانیندا دا گؤستری کئچیریب. هاوا لیمانی ایچریسینده گئدن کؤستریچی‌لر، "ماکرون ایستعفا" شعارلاری آتدی و هاوا لیمانینی اؤزل‌لش‌دیرمک ایسته‌ین حکومته تپکی گؤستردی. بیر قروپ کؤستریچی ده ایفل بورجی‌نین قارشی‌سین‌داکی شان ده مارس میدانیندا توپ‌لاشدی.
امنیت گوجلری، الیزا جاده‌سینده داش و شوشه آتان کؤستریچی‌لره فشارلی سو ایله موداخیله ائدیب.
پاریس پولیس ایداره‌سی‌نین، پایتخت‌دکی گؤستری‌لرده 19 نفرین توتوخلاندیغینی آچیقلاییب.
دیگر طرف‌دن، نانتین شهرین‌دکی گؤستریده ده پولیس، کؤستریچی‌لره قارشی بیبر
گازی ایستیفاده ائدرکن، 2 نفر توتوخلانیلیب.
قویمپردکی گؤستریده ده پولیس، شوشه و یومورتا آتان کؤستریچی‌لره بیبر گازی و فشارلی سو ایله موداخیله ائدیب.
بسانچوندا کئچیریلن گؤستریده کؤستریچی‌لر، پولیس‌ین بیبر گازی ایستیفاده ائتممه‌سینی ایسته‌دی.
اؤلکه‌نین شرقین‌دکی فلسبورگ بلدیه‌سی ده آوروپا شوراسی‌نین چاغیریشی ایله، پولیس‌ین سمتده کئچیریلن گؤستریده بیبر گازی ایستیفاده ائتمه‌سینی قاداغان ائدیب.
ایچ ایشلر ناظیرلیگی‌نین معلومات‌لارینا گؤره، اؤلکه میقیاسیندا گؤستری‌لره 4 مینی پاریس‌ده اولماقلا، 28 مین 600 نفر قاتیلیب. کئچن خبردکی گؤستری‌لرده اؤلکه‌ده 39 مین 300 نفر یئر آلمیشدی.
ساری جیلیقّالی‌لی ائیلملری، 17 نوامبر 2018دن بو یانا داوام ائدیر.
حکومتین پایلاشدیغی رقم‌لره گؤره، گؤستری‌لرده ایندییه قدر 11 نفر اؤلدو، 2 مین‌دن چوخ اینسان یارالانیب، 8 مین 400دن آرتیق آدام ساخلانیلیب و 2 مینه یاخین نفر حبس جزاسینا محکوم ائدیلیب.
آوروپا شوراسی‌نین اینسان حاق‌لاری کومیساری دونژا میژاتوویج، فرانسایا ساری جیلیقّالی‌ گؤستری‌لرینده اینسان حاق‌لارینا داها حؤرمت‌لی اولما، دینج گؤستری آزادلیغینا حددن آرتیق محدودیت‌لر گئتیرممه و بیبر گازی ایستیفاده‌سینی قاداغان دعوت ائتمیشدی.
میژاتوویج، گؤستری‌لرده یارا‌لانان شخص ساییسی‌نین یوکسک و جیدی یارالانما‌لار اولماسی نظره آلیندیقدا، پولیس‌ین اجتماعی قای‌دانی تامین ائتمک اوچون تطبیق ائتدیگی اصولون، اینسان حاق‌لارینا اویغون‌لوغونون سورغو-سوال اولونماسی لازیم اولدوغونو بیلدیرمیشدی.
ایچ ایشلرین‌دن مسئول دولت ناظیری لاورنت لونز، میللی پولیس سوروشدورما اورقانیندا پولیس‌ین ساری جیلیقّالیلار گؤستری‌لرینده زور تطبیق ائتدیگی شوبهه‌سیله 140 سوروشدورما باشلانیلدیغینی بیلدیرمیشدی.
فران‌سیز حکومتی، اعتراضلاردا دولت رژیمینی تامین ائتمک اوچون پولیسین بیبر گازی ایستیفاده ائتمه‌سی لازیم اولدوغونو ساوونو.
